**Styremøte i Norske Utdanningssentre
PROTOKOLL**

Tid: 18. januar 2023 kl. 1700-1830 og 19. januar 2023 kl. 0900-1600
Sted: Grand Hotell, Egersund og Dalane utdanningssenter/Dalane videregående skole

Til stede:
Vegard Herlyng, styreleder
May Tove Dalbakk, nestleder
Sveinung Eikeland
Hilde Strømme
Vidar Gunnberg
Gudrun Ellingsen
Torhild Slåtto

Saker til behandling:

**Sak 1/23 Godkjenning av møteinnkalling** Vedtak: Møteinnkallingen ble godkjent.

**Sak 2/23 Godkjenning av protokoll fra styremøtet 4.11.2022**
 Vedtak: Protokollen fra styremøtet 4.11.2022 ble godkjent.

**Sak 3/23 Referatsaker** - Økonomi: Vi har fått inn kr 80 000 i frivillig ekstrakontingent, og har nå kr 123 000 på konto.
 - NIFU-rapporten *Utdanning uavhengig av bosted og livssituasjon? Sluttrapport for evaluering av tilskuddsordninger for fleksible utdanningstilbud,*  og høgre utdannings- og forskningsminister Ola Borten Moes uttalelser i forbindelse med framleggingen. [https://www.regjeringen.no/no/aktuelt/studenter-er-
fornoyde-med-fleksible-studietilbud/id2952239/?utm\_source=regjeringen.no&utm\_medium=email&utm\_campaign=nyhetsvarsel20221220](https://www.regjeringen.no/no/aktuelt/studenter-er-fornoyde-med-fleksible-studietilbud/id2952239/?utm_source=regjeringen.no&utm_medium=email&utm_campaign=nyhetsvarsel20221220)
- Det blir nettverkssamling i Kongsvinger 7.-8. juni 2023.
Vedtak: Referatsakene ble tatt til orientering.

**Sak 4/23 Oppfølging av utfordringene fra nettverkssamlingen på Kongsvinger**Sluttbehandling av utfordringene fra nettverkssamlingen 2022:
Punkt 5. Jobbe videre med «Oversikt over prosesser, arrangement og møtesteder hvor NU bør være aktivt til stede for å fortsette arbeidet med å få på plass forutsigbar og varig finansiering av sentrene.»
Punkt 1. Rydde i begreper. Se nærmere på definisjon av utdanningssenter/studiesenter.
Punkt 2. Videre jobbing med: «Nettverket av utdanningssentre må synliggjøre seg tydeligere som en forlenget arm og samarbeidspartnere overfor universiteter, høgskoler og fagskoler».
Punkt 4. Jobbe videre med: «NU bør arbeide for å harmonisere navnene på sentrene.» Se dette i sammenheng med sak 5/22.
Vedtak:
Punkt 5: NU vil trykke på den politiske prosessen ved å skrive brev til utdanningskomiteen i Stortinget, politisk ledelse i KD og utvalgte politikere. Hovedfokus er grunnfinansiering av sentrene inn på statsbudsjettet, samt finansiering av NU.
Konkret: Herlyng skriver brevet, og den reviderte strategien legges ved.

Punkt 1: Definisjon av *utdanningssenter/studiesenter*:
Forslag: *Utdannings- og studiesentre er lokale/regionale enheter som tilrettelegger, kvalifiserer og rekrutterer til desentrale og fleksible utdanningstilbud. Det skjer i samarbeid med universiteter, høgskoler og fagskoler som har det faglige ansvaret. Sentrene kobler samarbeidspartnere og bidrar til innovasjon og skaper muligheter lokalt.*I presentasjoner tas det med et tillegg om ulikheter og fellesnevner for sentrene:
Sentrene driftes på ulike måter, er ulikt organisert, har forskjellig eierskap, ulike navn og profil og har ulike porteføljer. Men en fellesnevner er at de alle har vokst fram ut fra et lokalt behov, fungerer som lokale utviklingsaktører, og er bindeledd mellom akademia og regionene.
Punkt 2: I tillegg til det som er gjort så langt (tidligere vedlegg til punktet) tar vi sikte på å delta på Arendalsuka 2023. Overnatting er en utfordring. Slåtto forsøker å finne en overnattingsmulighet. Valg av aktivitet tas på et senere styremøte. (Digitalt møte om Arendalsuka 8. februar kl 1400.)
Punkt 4: Dette ivaretas i sak 5.

**Sak 5/23 Forslag om navneendring på Norske Utdanningssentre**Gunnberg har foreslått å endre navnet på organisasjonen.
Alternativer til nytt navn:
Norske studie- og utdanningssentre
Norske utdannings- og studiesentre
Vedtak:
Styret går inn for navneendring til **Norske utdannings- og studiesentre**. Bokstavforkortelsen **NU** beholdes. Saken legges fram for årsmøtet 2023.

**Sak 6/23 Veien videre for NU – strategidiskusjon**:
Styret gikk grundig gjennom strategiplanen og gjorde en del endringer.
Vedtak:
Revidert strategiplan for 2023-2025 er vedtatt og vedlagt protokollen.